JAVNI POZIV za upis djece u Program predškole za pedagošku godinu 2026. / 2027.

Na temelju članka 23.a Zakona o predškolskom odgoju i obrazovanju te Državnog pedagoškog standarda predškolskog odgoja i obrazovanja, Dječji vrtić „Račići“ Nova Rača objavljuje: JAVNI POZIV za upis djece u Program predškole za pedagošku godinu 2026./2027.

Program predškole obvezan je za svu djecu u godini prije polaska u osnovnu školu koja nisu uključena u redoviti program dječjeg vrtića.

Pravo upisa
U Program predškole upisuju se djeca koja:
· u školskoj godini 2026./2027. stječu uvjete za upis u prvi razred osnovne škole (rođeni do 31.3.2021.),
· nisu uključena u redoviti program dječjeg vrtića.
Djeca koja pohađaju redoviti program dječjeg vrtića ostvaruju Program predškole u okviru redovitog programa te se ne prijavljuju na ovaj javni poziv.

Vrijeme i mjesto prijava
Zahtjevi za upis podnose se u razdoblju od 11.9.2026. godine do 21.9.2026. godine svakim radnim danom od 9 do 14 sati osobno u Dječjem vrtiću „Račići“, Ljeskova 4a, 43 272 Nova Rača

Potrebna dokumentacija:
Uz ispunjen zahtjev za upis u Program predškole potrebno je priložiti:
· presliku rodnog lista ili izvatka iz matice rođenih djeteta
· presliku osobne iskaznice OBA roditelja/skrbnika
· kopiju knjižice cijepljenja djeteta (original na uvid)
· ispunjen inicijalni upitnik



Provedba programa
Program predškole provodit će se od 1.10.2026. do 31.5.2027. godine u prostorima Dječjeg vrtića „Račići“ Nova Rača, prema rasporedu koji će roditelji pravodobno dobiti prije početka programa.
Program je za roditelje besplatan, sukladno važećim propisima.

Dodatne informacije
Sve informacije mogu se dobiti:

· na broj telefona: 043/217-523
· putem e-pošte: info@dv-racici.hr
· na mrežnoj stranici Dječjeg vrtića.
